b'\n_START_ARTICLE_\nLillehammer Olympiske Organisasjonskomit\xc3\xa9\n_START_PARAGRAPH_\nLillehammer Olympiske Organisasjonskomit\xc3\xa9 (LOOC, Lillehammer Olympic Organizing Committee) var selskapet som organiserte OL p\xc3\xa5 Lillehammer i 1994._NEWLINE_LOOC ble stiftet i 1988 kort tid etter at Lillehammer ble tildelt vinterlekene. Selskapets struktur varierte i \xc3\xa5rene opp mot arrangementet, men i 1993 var det eiet av den norske stat (51%), Lillehammer kommune (24,5%) og Norges olympiske komite (24,5%)._NEWLINE_Ole Sjetne var LOOCs f\xc3\xb8rste leder (\xc2\xabOL-president\xc2\xbb), mens Gerhard Heiberg overtok ledervervet i oktober 1989. Kronprins Harald var \xc3\xa6respresident de f\xc3\xb8rste \xc3\xa5rene, men sa fra seg vervet da han overtok som konge i 1991.'